It-tensjoni qiegħda tikber fis-settur bankajru hekk kif il-Unjin Maltija għall-Bankiera (MUBE) appellat biex jitħaffef iktar il-proċess ta' tilqim. Il-MUBE qalet li filwaqt li tagħti l-appoġġ tagħha lill-Awtoritajiet tas-Saħħa u l-isforzi kollha li jagħmlu madankollu ma tistax tifhem għala mhux qed jitħaffef il-proċess biex il-frontliners fis-settur bankarju jingħataw it-tilqima kontra l-Covid-19. Il-unjin żiedet li t-tensjoni qiegħda tinħass fost il-ħaddiema b'mod speċjali dawk li jkollhom kuntatt man-nies. Huma appellaw biex l-awtoritajiet tas-saħħa jagħtu indikazzjoni meta l-ħaddiema frontliners fis-settur bankarju se jingħataw it-tilqima. Huma qalu li jekk jingħataw it-tilqima tkun qiegħed jitnaqqas ir-riskju kemm għall-ħaddiema kif ukoll għall-konsumaturi. Il-MUBE qalet li s-servizz bankarju huwa servizz kritiku li jingħata lill-konsumaturi u ħafna drabi dawn il-ħaddiema jkollhom kuntatt man-nies f'ambjent 'magħluq'. Żiedu li ma jistgħux jifhmu kif ħaddiema li m'għandhomx dan il-kuntatt hekk mill-viċin qegħdin jingħataw it-tilqima u l-ħaddiema fis-settur bankarju le. Il-unjin qalet li fergħat tal-banek qegħdin jagħlqu minħabba każijiet pożittivi kif ukoll ħaddiema tilfet ħajjitha minħabba l-virus. .td_uid_3_605e4cbcbd34c_rand.td-a-rec-img{text-align:left}.td_uid_3_605e4cbcbd34c_rand.td-a-rec-img img{margin:0 auto 0 0}